Mo go yone nako eno, ke ne ka bona setlankana sa go kopa go romelelwa buka ya Totatota Baebele e Ruta Eng? mme ka se romela. Go ise go ye kae, banyalani bangwe ba Basupi ba ne ba nketela, ba kopa go ithuta Baebele le nna mme ka dumela. Gape ke ne ka simolola go nna gone kwa dipokanong tsa Bokeresete kwa Holong ya Bogosi. Ka ntlha ya seo, ke ne ka simolola go rata se ke neng ke se ithuta mo Baebeleng. 13. Batlhanka ba ga Jehofa ba ba suleng ba tla gololwa jang? Le fa Adame a ile a tlhopha go se ikobele Modimo, Modimo o sa ntse a tla diragatsa boikaelelo jwa gagwe jwa go dira gore lefatshe le tlale ka bana ba ga Adame. (Genesise 1:28; Isaia 55:11) Go ise go ye kae, Jehofa o tla tsosa bontsi jwa batho ba ba suleng. Fa moaposetoloi Paulo a bua ka nako eo, o ne a re: “Go tlile go nna le tsogo ya ba ba siameng mmogo le ba ba sa siamang.”—Ditiro 24:15.